Уговора бр. закљученог дана . године (у даљем тексту: **Уговор**), између:

1. **Gazprom energoholding Serbia TE-TO Pančevo d.o.o.**, ул Спољностарчевачка 199, 26000 Панчево, ПИБ: 109182358, Матични бр.: 21138410 (у даљем тексту Наручилац), кога заступа директор Александар Варнавски

и

1. (у даљем тексту „Извршилац“),

*У даљем тексту Анекс о безбедности и здрављу на раду, заштити животне средине и заштити од пожара означен је као* ***„Анекс“***

*Наручилац и Извршилац се такође могу означити појединачно као “****Уговорна страна****” и заједнички као “****Уговорне стране****”.*

**Уговорне стране сагласно констатују следеће:**

*Пословна политика Наручиоца је да приликом извођења свих пословних операција у сваком тренутку осигура безбедност и здравље људи, сигурност имовине, као и да заштити животну средину.*

*Наручилац не прави компромисе у вези са кршењем захтева дефинисаним наведеном пословном политиком, од Извршиоца очекује да у пословном односу са Наручиоцем, примењује сва правила и процедуре које ће допринети свођењу ризика од повреде људи и губитака или оштећења имовине и угрожавања животне средине, на занемарив ниво.*

*Извршилац је сагласан да поступа у складу са пословном политиком Наручиоца.*

Уговорне стране су сагласне како следи:

1. **ПРЕДМЕТ**
   1. Предмет овог Анекса је дефинисање права и обавеза Извршиоца, као и његових запослених и других лица која ангажује приликом пружања услуга / извођења радова које су предмет Уговора, а у вези безбедности и здравља на раду (у даљем тексту: БЗР), заштите животне средине (у даљем тексту: ЗЖС) и заштите од пожара (у даљем тексту: ЗОП).
   2. Извршилац, његови запослени и сва друга лица која ангажује, дужни су да у току припрема за пружање услуга / извођење радова који су предмет Уговора, у току трајања истих, као и приликом отклањања недостатака у гарантном року, поступају у свему у складу са:

* Законом о безбедности и здрављу на раду („Сл. гласник РС“, број 101/2005 , 91/2015 и 113/2017 – други закон) и осталим важећим прописима у Републици Србији из области безбедности и здравља на раду;
* Законом о заштити животне средине („Сл. гласник РС”, бр. 135/2004, 36/2009, 36/2009 – други закон, 72/2009 – други закон, 43/2011 – одлука УС, 14/2016, 76/2018, 95/2018 – други закон и 95/2018 – други закон) и осталим важећим прописима у Републици Србији из области заштите животне средине;
* Законом о заштити од пожара („Сл. гласник РС”, бр. 111/2009, 20/2015, 87/2018 и 87/2018 – други закон) и осталим важећим прописима у Републици Србији из области заштите од пожара
* Интерним актима Наручиоца.
  1. Извршилац је дужан да обавести запослене које ангажује за рад код Наручиоца о обавезама из овог Анекса
  2. Извршилац ће Наручиоцу доставити све податке у вези својих запослених, са списком и њиховим својеручним потписом из кога ће се видети да их је упознао са обавезама из овог Анекса;
  3. Извршилац је дужан да Наручиоцу пријави и одјави сваког запосленог, опрему и средства која ангажује при раду код Наручиоца, који без дозволе за улазак не могу ући на објекте Наручиоца;
  4. Извршилац, његови запослени и сва друга лица која ангажује, дужни су да се у току припрема за пружање услуга / извођење радова које су предмет Уговора, у току трајања истих, као и приликом отклањања недостатака у гарантном року, придржавају **свих правила, интерних стандарда, процедура, упутстава и инструкција о БЗР, ЗЖС и ЗОП које важе код Наручиоца**, а посебно су дужни да се придржавају следећих правила:
     1. Забрањено је избегавање примене и/или ометање спровођења мера БЗР, ЗЖС и ЗОП других лица;
     2. За обављање сваког радног задатка обавезно је поштовање правила о ношењу личних заштитних средстава (ЛЗС). Коришћење високо видљивих/рефлектујућих маркера/прслука је обавезујуће на локацијама где је то интерним правилима компаније прописано;
     3. Процедуре Наручиоца, за спровођење система дозвола за рад, увек морају бити испоштоване;
     4. Процедуре за изолацију и закључавање извора енергије увек морају бити испоштоване;
     5. Најстроже је забрањен улазак, боравак или рад, на територији и у просторијама Наручиоца, под утицајем алкохола и/или других опојних средстава (наркотика);
     6. Пушење је дозвољено на само за то предвиђеним и означеним местима;
     7. У зонама опасности забрањена је употреба отвореног пламена, возила без „хватача“ варница и дозвољена употреба искључиво електричних уређаја у «Ех» изведби;
     8. Забрањено је уношење оружја унутар локација Наручиоца, као и неовлашћено фотографисање;
     9. Обавезно је придржавање правила и сигнализације безбедности у саобраћају;
     10. Свака повреда на раду и инцидентна ситуација морају одмах бити пријављене Наручиоцу.
  5. Извршилац је искључиво одговоран за БЗР својих запослених и свих других лица која ангажује за пружање услуга / извођење радова који су предмет Уговора. У случају непоштовања правила БЗР, ЗЖС и ЗОП, односно немара од стране Извршиоца, Наручилац неће сносити никакву одговорност нити исплатити накнаде/трошкове Извршиоцу по питању повреда на раду, односно оштећења опреме, средстава, оруђа и алата.
  6. Запослени Извршиоца и/или лица која ангажује за пружање услуга / извођење радова који су предмет Уговора, дужни су да прођу Уводну обуку о БЗР, ЗЖС и ЗОП, као и сваку другу обуку коју Наручилац организује када процени да је иста неопходна за безбедно пружање услуга / извођење радова.
  7. Извршилац је дужан да о свом трошку обезбеди квалификовану радну снагу за коју има доказ о спроведеним обавезним лекарским прегледима и завршеним обукама у складу са важећим прописима који регулишу БЗР, ЗЖС и ЗОП у Републици Србији и која ће бити опремљена адекватном опремом личне заштите за пружање услуга / извођење радова који су предмет Уговора, а све у складу са законским прописима из области БЗР, ЗЖС и ЗОП, односно интерним документима Наручиоца;
  8. Извршилац је дужан да о свом трошку обезбеди све потребне прегледе, стручне налазе, атесте и дозволе за опрему, средства, уређаје и алате који ће бити коришћени за пружање услуга/извођење радова који су предмет Уговора, у складу са законским прописима из области БЗР, ЗЖС и ЗОП, као и свим другим прописима и важећим стандардима у Републици Србији односно интерним документима Наручиоца. Уколико Наручилац утврди да опрема, средства, уређаји и алати немају потребне атесте и/или дозволе и/или потврде о извршеним прегледима, уношење истих у посед Наручиоца неће бити дозвољено.
  9. Извршилац је дужан да Наручиоцу надокнади целокупну штету/трошкове проузроковану/е тиме што Извршилац не испуњава законске или уговорне обавезе у вези са БЗР, ЗЖС и ЗОП.
  10. Извршилац је дужан да Наручиоцу, без одлагања (не касније од 5 радних дана), надокнади материјалну и/или нематеријалну штету коју је проузроковао немаром или кршењем правила БЗР, ЗЖС и ЗОП, нарочито у случајевима повреде запослених Наручиоца или трећих лица, оштећења надземних, подземних и ваздушних инсталација свих врста, грађевинских и производних објеката, објеката инфраструктуре и саобраћајница, као и опреме, средстава, оруђа и алата. Обавеза Извршиоца по питању надокнаде трошкова штете, подразумева и санацију свих последица штете, независно од поступка наплате новчаних казни од стране Наручиоца.
  11. Плаћање надокнада штете у смислу тачке 1.12 овог Анекса, Извршиоца не ослобађа обавезе испуњења захтева дефинисаних предметним Уговором.
  12. Извршилац је дужан да омогући овлашћеним лицима Наручиоца да изврше контролу испуњености обавеза које су предмет овог Анекса у било које доба током трајања Уговора. Уколико приликом наведене контроле буду утврђени недостаци Извршилац је дужан да у року који му одреди Наручилац сачини и имплементира о свом трошку План побољшања примене мера БЗР, ЗЖС и ЗОП. Поменути План мора бити одобрен од стране овлашћених лица Наручиоца, који имају право прегледати и захтевати корекције, у циљу потпуног испуњења законских прописа или интерних стандарда Наручиоца из области БЗР, ЗЖС и ЗОП.
  13. Извршилац је дужан да, у складу са законским прописима из области ЗЖС, управља отпадом насталим услед пружања услуга / извођења радова, као и да уклања исти, а у случају акцидента дужан је да насталу штету животне средине санира довођењем у претходно стање и/или исплатом новчане надокнаде. Наведене обавезе Извршиоца постоје и ако Наручилац открије загађење које је проузроковао Извршилац, након што је напустио место пружања услуга/извођења радова који су предмет Уговора.

1. **САНКЦИЈЕ** 
   1. Уколико запослени Извршиоца и/или лица која ангажује за пружање услуга / извођење радова који су предмет Уговора, прекрше било коју одредбу овог Анекса, Наручилац има право да:
      1. Усмено опомене запосленог Извршиоца и/или лицу које је ангажовао уз слање писаног обавештења о истој Извршиоцу;
      2. Писаним путем опомене запосленог Извршиоца и/или лицу које је ангажовао уз слање обавештења о истој Извршиоцу;
      3. Забрани улазак у круг објекта и/или пословне просторије Наручиоца запосленом Извршиоца и/или лицу које је ангажовао у трајању од 5, 15, 30 или 90 дана, уз слање обавештења о истој Извршиоцу. Ова санкција може бити изречена и у виду забране уласка возилом у круг објекта Наручиоца, односно уношења опреме, оруђа, средстава или алата.
      4. Уговорне Стране су сагласне да ће, у случају кршења правила из области БЗР, ЗЖС и ЗОП од стране Извршиоца, бити сачињен записник у коме ће бити констатована повреда одредби из члана 1 овог Анекса, и који ће потписати овлашћени представници Уговорних Страна. Наведени записник ће се сматрати правно валидним и у случају једностраног потписивања од стране Наручиоца (уз обавезу обавештавања Извршиоца), у случајевима када су уз записник приложени конкретни докази неправилних активности Извршиоца и/или лица које је ангажовао (тј. записи поступака оперативног опсервирања, односно фотографије).
      5. Наручилац и Извршилац ће сарађивати у примени прописа БЗР, ЗЖС и ЗОП преко својих овлашћених лица и служби;
      6. Лице за координацију и контролу спровођења овог Анекса у смислу Закона о безбедности и здрављу на раду („Сл. гласник РС“, број 101/2005, 91/2015 и 113/2017 – други закон) су: *(унети име и презиме)*
      7. Наручилац има право да раскине Уговор услед неизвршења, делимичног извршења или кршења обавеза из овог Анекса од стране Извршиоца, без права Извршиоца да захтева накнаду штете насталу услед раскида Уговора по овом основу;
      8. Неизвршење, делимично извршење или кршење обавеза из овог Анекса могу бити разлог за накнаду штете коју ће Извршилац надокнадити Наручиоцу у случају да је изазове запослени Извршиоца и/или друга лица која ангажује за пружање услуга / извођење радова који су предмет Уговора, услед кршења одредби Анекса и интерних процедура које важе код Наручиоца од стране запослених Извршиоца и/или свих других лица која ангажује за пружање услуга / извођење радова који су предмет Уговора;
      9. На основу записника из става 2.1.4. овог Анекса, Извршилац сачињава Ноту одобрења, за коју Наручилац има право да у наредном обрачунском периоду умањи износ фактуре за плаћање, претходно достављене од стране Извршиоца. Наручилац има право да наплати уговорну казну у следећим износима:

|  |  |
| --- | --- |
| * Неизвештавање Наручиоца о догађајима из области БЗР, ЗЖС и ЗОП | 10.000 РСД за сваки дан кашњења; |
| * Неизвештавање Наручиоца о догађајима из области БЗР, ЗЖС и ЗОП | 10.000 РСД за сваки накнадно откривен случај; |
| * Непостајање прописаних лекарских и санитарних прегледа запослених Извршиоца и/или лица које је ангажовао | 10.000 РСД за сваког запосленог и/или за свако ангажовано лице понаособ; |
| * Непостојање пријаве здравственог осигурања запослених код Извршиоца и/или лица које је ангажовао | 10.000 РСД за сваког запосленог и/или за свако ангажовано лице понаособ; |
| * Одсуство или некоришћење прописаних ЛЗС запослених код Извршиоца и/или лица које је ангажовао, за први откривени случај; | 10.000 РСД за сваки откривени случај, запосленог и/или за свако ангажовано лице понаособ; |
| * Одсуство или некоришћење прописаних ЛЗС запослених код Извршиоца и/или лица које је ангажовао, за други поновљени случај | 50.000 РСД за сваки откривени случај, запосленог и/или за свако ангажовано лице понаособ; |
| * Одсуство или некоришћење прописаних ЛЗС запослених код Извршиоца и/или лица које је ангажовао, за трећи поновљени случај * Одсуство или некоришћење прописаних ЛЗС запослених код Извршиоца и/или лица које је ангажовао, за четврти поновљени случај * Одсуство или некоришћење прописаних ЛЗС запослених код Извршиоца и/или лица које је ангажовао за високоризичне активности  (топли послови, рад на висини, рад у затвореном простору, копање и ископавање, радови са опремом и постројењима под напоном) | 100.000 РСД за сваки откривени случај, запосленог и/или за свако ангажовано лице понаособ;  Moгуће је покренути поступак за отказ/раскид уговора са Извршиоцем;  100.000 РСД за сваки откривени случај, запосленог и/или за свако ангажовано лице понаособ; |
| * Пушење или коришћење отвореног пламена на за то непредвиђеним местима, од стране запослених код Извршиоца и/или лица које је ангажовао | 20.000 РСД за сваки откривени случај; |
| * Непостојање евиденције о законима и прописима дефинисаним обукама, квалификацијама, као и Уводним обукама за БЗР код Наручиоца, запослених код Извршиоца и/или лица које је ангажовао. | 10.000 РСД до 50.000 РСД сваког запосленог и/или за свако ангажовано лице понаособ; |
| * Непоседовање стручних налаза, извештаја о прегледима, исправа о усаглашености или дозвола за опрему, средства, оруђа или алате које у радним процесима користе запослени Извршиоца и/или лица које је ангажовао | 10.000 РСД до 100.000 РСД за сваки откривени случај; |
| * Непоштовање правила која се односе на зоне опасности, систем дозвола за рад и интерна правила безбедности у саобраћају, од стране запослених код Извршиоца и/или лица које је ангажовао | 50.000 РСД за сваки откривени случај; |
| * Непоштовање специфичних захтева дефинисаних интерним стандардима, процедурама и упутствима Наручиоца, од стране запослених код Извршиоца и/или лица које је ангажовао | 50.000 РСД за сваки откривени случај; |
| * Непоштовање специфичних прописа из области заштите од пожара који се тичу изведби електричних уређаја, обавезе опремљености возила хватачем варница и/или уземљивачем, од стране запослених код Извршиоца и/или лица које је ангажовао | 50.000 РСД за сваки откривени случај; |
| * Непоштовање специфичних законa и прописа из области заштите од пожара, од стране запослених код Извршиоца и/или лица које је ангажовао | 100.000 РСД за сваки откривени случај; |
| * Коришћење алкохола и/или других опојних средстава (наркотика) запослених код Извршиоца и/или лица које је ангажоваo | 100.000 РСД за сваки откривени случај; |
| * Непоштовање законa и прописа из области планирања и изградње, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области управљања отпадом, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области управљања амбалажом и амбалажним отпадом, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области заштите вода, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области заштите земљишта, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области заштите ваздуха, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области рада са хемикалијама и опасним материјама, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Непоштовање законa и прописа из области очувања зелених површина, од стране запослених код Извршиоца и/или лица које је ангажовао | 50.000 РСД до 100.000 РСД за сваки откривени случај; |
| * Необавештавање Наручиоца о ангажовању додатних трећих лица на пословима предвиђеним Уговором, од стране Извршиоца и/или лица које је првобитно ангажовао | 50.000 РСД за сваки откривени случај; |
| * Неовлашћено коришћење и/или руковање опремом, средствима, оруђима, алатима и инсталацијама свих врста Наручиоца, од стране запослених код Извршиоца и/или лица које је ангажовао | 100.000 РСД за сваки откривени случај; |
| * Додиривање надземних и/или подземних електричних водова опремом и/или средствима за рад, изазвано непажњом или кршењем интерних правила Наручиоца дефинисаних системом радних дозвола, од стране запослених код Извршиоца и/или лица које је ангажовао | 100.000 РСД за сваки откривени случај. |

* 1. Овлашћена лица Наручиоца имају дискреционо право избора и/или комбинације санкција из претходне тачке и иста ће се приликом одлучивања руководити околностима конкретног случаја, као и тиме да се свако кршење обавеза из тачaкa 1.2; 1.3; 1.4; 1.5 и 1.6 Анекса сматра опасном активношћу без обзира на то да ли су наступиле штетне последице.
  2. У случају да Наручиоцу буде изречена новчана казна због кршења прописа из области БЗР, ЗЖС и ЗОП, а која је последица радњи/пропуста запослених Извршиоца и/или лица која је ангажовао, Извршилац је дужан на Наручиоцу рефундира износ новчане казне као и да му надокнади сву штету која је настала по том основу.

1. **РАЗНО**
   1. Овај Анекс је сачињен, на српском, енглеском или руском језику, у 2 (два) истоветна примерка, од којих свака уговорна страна задржава по један (1) примерак. Овај Анекс ступа на снагу даном његовог потписивања и важи до истека Уговора. У случају спора меродавна је српска верзија.
   2. У случају да се Анекс о безбедности и здрављу на раду, заштити животне средине и заштите од пожара закључује по први пут уз предметни Уговор, ова клаузула се неће применити.

У случају да се након закљученог Анекса о безбедности и здрављу на раду, заштити животне средине и заштите од пожара закључује нови Анекс о безбедности и здрављу на раду, заштити животне средине и заштите од пожара потписивањем овог Анекса о безбедности и здрављу на раду, заштити животне средине и заштите од пожара, престаје да важи Анекс о безбедности и здрављу на раду, заштити животне средине и заштите од пожара TE-ТО-ов деловодни бр. \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_године.

**За Наручиоца**

\_\_\_\_\_\_\_\_\_\_\_\_\_\_\_\_\_\_\_\_\_\_\_ Директор А. Варнавски

**За Извршиоца**

\_\_\_\_\_\_\_\_\_\_\_\_\_\_\_\_\_\_\_\_\_\_\_ Директор \_\_\_\_\_\_\_\_\_\_\_\_\_